recursal/SuperWikiNEXT-32B huggingface dataset:
Tlačová hovorkyňa pro práci
**Hovorca** alebo **tlačový hovorca** je osoba, ktorá je oprávnená hovoriť v mene nadnárodnej organizácie, hlavy štátu alebo vlády štátu, úradu, firmy, organizácie alebo súkromnej osoby. Úlohou hovorcu alebo hovorkyne je zabezpečiť a udržiavať kontakt s verejnosťou prostredníctvom masovokomunikačných prostriedkov, ako sú tlač, rozhlas, televízia, tlačové agentúry alebo online média.

Od hovorcu alebo hovorkyne sa očakáva príslušné vzdelanie a najlepšie skúsenosti v oblasti žurnalistiky, dobré, priateľské a reprezentatívne vystupovanie, schopnosť verbálnej komunikácie a skúsenosti v oblasti práce s verejnosťou. Ďalšou úlohou hovorcu (hovorkyne) je sprostredkovať názory organizácie alebo osoby, ktorá ho poverila, informovať o jej hlavných činnostiach a obhajovať činnosť organizácie alebo osoby, za ktorú hovorí. Jeho úlohou je tiež minimalizovať škody spôsobené verejnou mienkou pri prezentácii nepriaznivých správ a obhajovať dobré meno organizácie alebo osoby.

Referencie
----------

1. ↑  Radek Chalupa, Efektivní krizová komunikace – pro všechny manažery a PR specialisty, Praha, Grada Publishing 2012, 176 stran, ISBN 978-80-247-4234-2

Iné projekty
------------

Commons
* Spolupracuj na Commons Commons ponúka multimediálne súbory na tému **Hovorca**

Zdroj
-----

*Tento článok je čiastočný alebo úplný preklad článku Mluvčí na českej Wikipédii.*
Zbojník
*Zbojník prenesene znamená aj lapaj, beťár či naničhodník, podliak.*
**Zbojník** je označenie osoby prepadávajúcej a násilím oberajúcej iných v období stredoveku a včasného novoveku, ktorá touto činnosťou takmer vždy prejavovala odpor proti vrchnosti príp. nepoužívala násilie zámerne, ale z donútenia alebo nutnosti. Činnosť zbojníka/zbojníkov sa nazýva *zbojníctvo*.

Zbojníci bývali organizovaní do skupín, často to boli vojenskí dezertéri, bývalí väzni a ľudia na okraji spoločnosti. Ako zbojníci sa druhotne označovali aj skutoční zločinci alebo legendárne osoby. Významné miesto mali tieto postavy v ľudových povestiach. Kult zbojníkov ako ľudových hrdinov bol posilnený aj stvárnením ich osudu v romantickej literatúre.

Na Slovensku bolo bohato rozšírené v stredoveku, najmä v 15. storočí na severnom Slovensku (Fedor Hlavatý 1492). Na konci 17. a 18. storočia bolo rozšírené v oblasti Bielych Karpát a Javorníkov (Adamčík, Ilčík, Hrajnoha), na Orave a Pohroní (Jakub Surovec, 1715 - 1740). Na Gemeri ešte v 19. storočí pôsobil Mišo Vdovčík, 1803 - 1832. Najznámejším zbojníkom v 18. storočí bol Juraj Jánošík.

Pozri aj
--------

* Juraj Jánošík
* Jakub Surovec
**John Houlding** (\* august 1833 – † 17. marec 1902) bol anglický obchodník, najvýznamnejší ako primátor Liverpoolu a zakladateľ futbalového klubu Liverpool. V novembri 2017 si Houldinga pripomenuli bronzovou bustou pred Anfieldom pri príležitosti 125. výročia FC Liverpool.

Životopis
---------

Houlding bol obchodníkom v meste Liverpool. Vzdelanie získal na Liverpool College a bol aktívny ku koncu 19. storočia, keď vlastnil pivovar, ktorý ho po zvyšok života zanechal v pohodlnej finančnej situácii. Predtým, ako bol v roku 1897 vymenovaný za primátora Liverpoolu, bol zvolený do mestskej rady Liverpoolu ako konzervatívec zastupujúci oddiel Evertonu. Bol tiež členom Oranžského rádu, protestantskej bratskej organizácie, ktorá mala veľké množstvo fanúšikov v oblasti Liverpoolu.

### Založenie Liverpoolu FC

Everton z Anfieldu po mnohých nezhodách odišiel a presunul sa do neďalekého Goodison Parku. Houldingovi a Orrellovi zostalo prázdne futbalové ihrisko a Houlding cítil, že jediným správnym postupom by bolo založiť nový futbalový klub, čo aj náležite urobil. Nový klub sa volal Everton Athletic, ale Futbalová asociácia nedovolila používať tento názov kvôli jeho podobnosti s pôvodným klubom, a tak sa nový klub premenoval na Liverpool FC. Vôbec prvým zápas Liverpoolu FC bol priateľský zápas proti Rotherham Town.

### Smrť

Houlding zomrel po dlhej chorobe v roku 1902 v Cimiez, štvrti Nice vo Francúzsku, vo veku 68 rokov. Na jeho pohrebe niesli hráči Liverpoolu a Evertonu jeho rakvu ako prejav úcty za všetko, čo pre futbal v meste urobil. V novembri 2018 si Houldinga pripomenuli bronzovou bustou, pri príležitosti 125. výročia FC Liverpool.

Referencie
----------

1. ↑  Liversedge, Stan (1991). Liverpool:The Official Centenary History. p. 108. London: Hamlyn Publishing Group Ltd. ISBN 0-600-57308-7.
2. 1 2   *John Houlding tribute installed at Anfield* [online]. [Cit. 2019-12-24]. Dostupné online.
3. ↑  David Kennedy
4. ↑  Williams, John (2010), Red Men: Liverpool Football Club – The Biography. Mainstream Publishing. ISBN 978-1845967109.
**Jumanji** (angl. *Jumanji*) je americká séria rodinno dobrodružných filmov, založená na detských knihách Jumanji (1981) a jej pokračovaní Zathura (2002), ktoré napísal Chris Van Allsburg. Prvý film produkovala TriStar Pictures a ďalšie filmy Columbia Pictures, obe dcérske spoločnosti Sony Pictures.

Táto filmová séria sleduje dobrodružstvá rôznych ľudí, ktorí sa ocitnú v ohrození pri hraní začarovanej hry, ktorá prichádza s množstvom nebezpečných prvkov džungle, ktoré musia hráči pri hraní prežiť. Nakoniec, jediný spôsob, ako hru ukončiť je hru dohrať a zároveň prežiť jej nebezpečenstvá.

Sfilmované boli štyri spracovania a bol odvysielaný aj televízny seriál v rokoch 1996 až 1999. Filmy zarobili v celosvetových kinách dokopy 2 miliardy dolárov.

Knižné spracovania
------------------

### Jumanji (1981)

Dve deti, Peter a Judy, nájdu hru, ktorú si spolu zahrajú. V hre, každý hod kockou oživí džungľu z hry (ako aj postavy a stvorenia, ktoré v nej žijú). Aby sa z hry dostali, musia dokončiť hru a dostať sa do titulárneho mesta zlata.

### Zathura (2002)

Bratia Danny a Walter, susedia Petra a Judy z predchádzajúcej knihy, nájdu hru Jumanji. Namiesto nej, si však zahrajú vesmírnu hru Zathura. Rovnako ako aj v prípade Jumanji, hranie hry Zathura, prináša prvky hry do reality a aby sa všetko vrátilo do normálu, chlapci musia hru dokončiť.

Filmy zo série
--------------

* **Jumanji** je prvý film série, natočený v roku 1995.

*V hlavných úlohách sa predstavili*: Robin Williams, Kirsten Dunst, Jonathan Hyde, Bonnie Hunt, Bradley Pierce, Adam Hann-Byrd, Patricia Clarkson, Peter Bryant, Laura Bell Bundy, Bebe Neuwirth a David Alan Grier.
* **Zathura: Vesmírne dobrodružstvo** je samostatný spin-off filmu Jumanji z roku 1995 a druhým dielom série filmov Jumanji. Natočený bol v roku 2005.

*V hlavných úlohách sa predstavili*: Josh Hutcherson, Jonah Bobo, Tim Robbins, Dax Shepard, Kristen Stewart, Frank Oz a Derek Mears.
* **Jumanji: Vitajte v džungli** je tretím filmom série, natočený v roku 2017. Celosvetovo zarobil 995,3 milióna dolárov a stal sa piatym najlepšie zarábajúcim filmom roku 2017.

*V hlavných úlohách sa predstavili*: Dwayne Johnson, Jack Black, Kevin Hart, Karen Gillan, Virginia Newcomb, Missi Pyle, Maribeth Monroe, Nick Jonas, Marin Hinkle, Madison Iseman, Colin Hanks, Morgan Turner, Alex Wolff, Bobby Cannavale a Marc Evan Jackson.
* **Jumanji: Ďalší level** je štvrtým filmom série, natočeným v roku 2019. Celosvetovo zarobil 801,7 milióna dolárov v porovnaní s rozpočtom 125 – 132 miliónov dolárov, čím sa stal desiatym najlepšie zarábajúcim filmom roku 2019. Vďaka úspechu filmu sa pripravuje ďalšia časť.

*V hlavných úlohách sa predstavili*: Dwayne Johnson, Jack Black, Kevin Hart, Karen Gillan, Nick Jonas, Alex Wolff, Morgan Turner Awkwafina, Colin Hanks, Marin Hinkle, Danny Glover, Madison Iseman, Dania Ramirez, Rhys Darby, Lucy DeVito, Lamorne Morris, Danny DeVito, Ser'Darius Blain, Nick Gomez a Bebe Neuwirth.

Zdroj
-----

*Tento článok je čiastočný alebo úplný preklad článku Jumanji (franchise) na anglickej Wikipédii.*
Súradnice: 41°39′S 42°00′V﻿ / ﻿41,65°S 42°V﻿ / 41.65; 42

**Adžarsko** (gruz. *Ačaretis*), oficiálne **Adžarská autonómna republika**, je jedna z dvoch gruzínskych autonómnych republík. Rozkladá sa na juhozápade krajiny pri Čiernom mori, na juhu susedí s Tureckom. Administratívnym a hospodárskym centrom tejto republiky je prístavné mesto Batumi.

Charakteristika
---------------

Väčšina územia je hornatá (Malý Kaukaz) a zalesnená, úrodnejšie nížiny sú iba na pobreží. Podnebie je na pobreží vlhké a subtropické, vo vnútrozemí suché a chladnejšie. Najväčšou riekou Adžarska je Adžarisckali.

Ekonomika je založená na poľnohospodárstve (pestovanie citrusov, kukurice, tabaku a čaju, vinohradníctvo) a cestovnom ruchu. V Batumi sú lodenice a ropný spracovateľský závod, zároveň je to jeden z najväčších prístavov Čierneho mora.

Väčšinu obyvateľstva (72 %) tvoria Adžari, najväčšími menšinami sú Rusi a Arméni. Hlavným náboženstvom je sunnitský islam.

História
--------

Územie bolo obývané už v dobe bronzovej. V 6. – 4. storočí pred Kr. bolo súčasťou Kolchidského kráľovstva, v 3. storočí pred Kr. kráľovstva Kharthli. Od polovice 11. storočia bolo toto územie súčasťou Gruzínskeho kráľovstva. Od 70. rokov 16. storočia sa dostalo pod tureckú nadvládu; došlo tu k rozšíreniu islamu a najmä v druhej polovici 19. storočia k silnému poturčovaniu. Po rusko-tureckej vojne (1877-78) bolo Adžarsko pričlenené k Rusku ako súčasť Gruzínska. Po VOSR sa nakrátko stalo súčasťou Gruzínskej demokratickej republiky, pričom časť pripadla Turecku. Táto bola obsadená Sovietmi, pričlenená k ZSSR a 16. júla 1921 vyhlásená Adžarská autonómna sovietska socialistická republika ako súčasť Gruzínskej sovietskej socialistickej republiky.

Od rozpadu Sovietskeho zväzu v roku 1991 je Adžarsko autonómnou republikou (vlastný parlament, ústava) v rámci Gruzínska.

Referencie
----------

1. ↑   *მოსახლეობის საყოველთაო აღწერა 2014* [online]. საქართველოს სტატისტიკის ეროვნული სამსახური, ნოემბერი 2014, [cit. **Chyba: Neplatný čas**]. Dostupné online.

Zdroj
-----

* Adžarsko. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 59.
**Adymos** alebo **Hadymos** (starogr. *Ἅδυμος*) bol grécky sochár v 1. storočí.

Adymos, syn Euandra z macedónskeho mesta Veroia (starogrécky Beroia), tvoril v 1. storočí. Jediným jeho zachovaným sochárskym dielom je spodná časť mramorového náhrobného stĺpa, objaveného v roku 1932 v archeologickej lokalite pri obci Marvinci, neďaleko mesta Gevgelija, v Severnom Macedónsku (blízko hraníc s Gréckom). V spodnej časti má basreliéf znázorňujúci ženu v plášti s rukávmi, napravo od ktorého je nápis:

|  |  |
| --- | --- |
| *Ἅδυμος Εὐάνδρου  Βεροιαῖος  ἐποίει*   | preklad: *Adymos  syn Euandra  z Beroie  zhotovil* |

- text v starogréčtine

Nachádza sa v archeologickom múzeu mesta Skopje. Nápis je na základe epigrafického výskumu datovaný do 1. storočia.

Predpokladá sa, že Adymos a jeho otec Euandros (syn Euandra ) patrili do rodiny sochárov, ktorí mali zákazky v Macedónsku a Tesálii. Obaja robili zrejme väčšinou hrobové pomníky a je nezvyčajné, že sa na svoje diela aj podpisovali, väčšina miestnych sochárov totiž v tej dobe zostávala v anonymite. To naznačuje, že mali v regióne vysokú reputáciu.

Referencie a bibliografia
-------------------------

1. ↑  Rainer Vollkommer. *Künstlerlexikon der Antike*. Hamburg : Nikol, 2007. ISBN 978-39-3787-253-7. S. 4.
2. 1 2 3 4 5  Мария Алексеевна Орлова. *Древнерусское искусство*. Москва : Северный паломник, 2008. ISBN 978-59-4431-294-5. S. 415.
3. ↑   *Жива антика*. Skopje : Društvo za antički studii na SRM, Seminar na klasična filologija, Filosofski fakultet, 1957. S. 300.
4. 1 2  Inscriptiones, Regions: Northern Greece: (IG X): Macedonia *SEG 18:272*
5. 1 2  Inscriptiones, Regions: Northern Greece: (IG X): Macedonia *SEG 17:318*
6. ↑  Inscriptiones, Regions:Central Greece (IG VII-IX): Thessaly (IG IX,2) *IG IX,2 601*
7. ↑  My Favourite Planet, Sculptors A - D, *Adymos of Veroea*
**Inteligentné termostaty** sú wi-fi termostaty, ktoré možno použiť s domácou automatizáciou a sú zodpovedné za ovládanie vykurovania, vetrania a klimatizácie domácnosti. Vykonávajú podobné funkcie ako programovateľný termostat, pretože umožňujú používateľovi ovládať teplotu svojho domova počas dňa pomocou plánu, ale obsahujú aj ďalšie funkcie, ako sú senzory a Wi-Fi pripojenie, ktoré vylepšujú možnosti nastavenia programovateľných termostatov.

Rovnako ako ostatné Wi-Fi termostaty sú pripojené k internetu cez Wi-Fi sieť. Umožňujú používateľom upravovať nastavenia vykurovania z iných zariadení pripojených na internet, ako je napríklad laptop alebo smartfóny. To umožňuje používateľom ovládať termostat na diaľku. Toto jednoduché používanie je nevyhnutné na zabezpečenie úspor energie: štúdie ukázali, že domácnosti s programovateľnými termostatmi majú v skutočnosti vyššiu spotrebu energie ako tie s jednoduchými termostatmi, pretože ich obyvatelia nesprávne naprogramujú alebo úplne vyradia z prevádzky.

Inteligentné termostaty tiež zaznamenávajú vnútorné/vonkajšie teploty, čas, kedy je systém HVAC v prevádzke, a môžu upozorniť používateľa, ak je potrebné vymeniť vzduchový filter systému. Tieto informácie sa zvyčajne zobrazia neskôr na zariadení pripojenom na internet, ako je napríklad smartfón.

Referencie
----------

1. ↑  Miller, Alexi, et al. *Wi-Fi Programmable Controllable Thermostat Pilot Program Evaluation*. The Cadmus Group, Sept. 2012, ma-eeac.org/wordpress/wp-content/uploads/Wi-Fi-Programmable-Controllable-Thermostat-Pilot-Program-Evaluation\_Part-of-the-Massachusetts-2011-Residential-Retrofit-Low-Income-Program-Area-Study.pdf.
2. ↑  HUPPI, Brian. *System and method for integrating sensors in thermostats* [online]. 19 Nov 2010. Dostupné online.
3. ↑  Environmental Protection Agency. Summary of Research Findings From the Programmable Thermostat Market. Washington, DC: Office of Headquarters, 2004
4. ↑  H Sachs. Programmable Thermostats. ACEEE, 2004
**Intenzionálny** je neextenzionálny, teda týkajúci sa takých vzťahov medzi výrokmi, pojmami atď. ktoré formálna logika v dôsledku svojho špecifického spôsobu abstrakcie
neberie do úvahy. Výrokové spojenie označujeme ako intenzionálne vtedy, keď pravdivosť alebo nepravdivosť tohto spojenia nezávisí výlučne od pravdivosti alebo nepravdivosti spojených výrokov, ale aj od ich špecifického obsahu.

Napr. výrokové spojenie "p, pretože q" je intenzionálne. Ak dosadíme za výrokové premenné "p" alebo "q" ľubovoľné pravdivé výroky, vyplynú z toho pri niektorých dosadeniach pravdivé, pri iných nepravdivé zložené výroky. Ak dosadíme za "p" napr. výrok "je teplo" a za "q" výrok "svieti slnko", vyplynie z toho pravdivé výrokové spojenie, ak sú oba výroky "p", "q" pravdivé. Ak však oba tieto pravdivé výroky zameníme, vznikne nepravdivé spojenie. Pravdivosť alebo nepravdivosť tohto výrokového spojenia nezávisí teda len od pravdivosti alebo nepravdivosti spojených výrokov.

Medzi intenzionálnymi a extenzionálnymi vzťahmi treba rozlišovať aj vtedy, keď ide o predikáty. Dva predikáty sú intenzionálne identické vtedy, keď sú odrazom tej istej vlastnosti; extenzionálne identické sú vtedy, keď sa vzťahujú na tú istú triedu. To znamená, že intenzionálne identické predikáty môžu byť síce aj extenzionálne identické, avšak nie všetky extenzionálne
identické predikáty môžu byť aj intenzionálne identické. Príkladom intenzionálne identických predikátov je "systém" a "sústava". Oba predikáty odrážajú tie isté vlastnosti a platia pre tú istú triedu. Oproti tomu predikáty "rovnostranný trojuholník" a "rovnouhlý trojuholník" sú síce
extenzionálne identické, pretože sa vzťahujú na tú istú čiastkovú triedu trojuholníkov, intenzionálne sú však odlišné, pretože odrážajú rôzne vlastnosti týchto trojuholníkov.

Externé odkazy
--------------

* FILIT – zdroj, z ktorého pôvodne čerpal tento článok.
Penelopa
**Leonidas Drosis** (gr. *Λεωνίδας Δρόσης*; \* 1834, Nafplio, Grécko – † 6. december 1882, Neapol, Taliansko), bol grécky sochár, jeden z najznámejších sochárov 19. storočia.

Životopis
---------

Narodil sa v meste Nafplio na Peloponéze, vyrastal v Aténach, kde tiež študoval sochárstvo. Jeho diela boli inšpirované klasickým starogréckym sochárstvom. Ako žiak vytvoril sochy generála Miaulisa a gréckeho kráľa Othóna. Precestoval veľkú časť Európy, nakoniec sa usadil v Ríme, kde aj tvoril.  
 
Vytvoril známe mramorové sochy, bohyňu Artemis, hrdinu Achilla, spisovateľku Sapfó a Alexandra Veľkého. Neskôr sa vrátil do Atén. Žil v dobe, kedy sa začala masívna výstavba Atén. Hlavné aténske námestie, Syntagma, obohatil o sochu bohyne Atény a sediacich filozofov Sokrata a Platóna, obe sochy sú z mramoru. Iné sochy z tohto obdobia predstavujú boha Apolóna, alegóriu slobodnej Hellady, histórie, myšlienky a námorníctva.

Neskôr sa vrátil do Talianska, kde v Neapole zomrel.

Iné projekty
------------

Commons
* Spolupracuj na Commons Commons ponúka multimediálne súbory na tému **Leonidas Drosis**

Autoritné údaje: * GND: 1072520826
* VIAF: 316739912
**Intelligent drum and bass** (*IDB*) (tiež známy ako **atmospheric drum and bass**, **ambient jungle** a **artcore**) je rozšírený výraz pre podžáner drum and bassu s dôrazom na vplyvy lounge, jazzu, a ambientnej hudby. Hudba má zvyčajne veľmi atmosférickú alebo ambientnú kvalitu, s čistým syntetizovaným utlmením a hlbokými basmi. Rhodes piano je silne zastúpené popri ďalších jazz fusion nástrojoch ako gitara, flauta a spev.

LTJ Bukem, šéf Good Looking Records je asi najvplyvnejšou osobnosťou tohto štýlu. Jeho skladba „Demon's Theme" napísaná v roku 1991 je považovaná za prvú skladbu atmospheric drum and bass.[chýba zdroj]

Významné vydavateľstvá
----------------------

* Good Looking Records
* Moving Shadow Records
* 720 Degrees
* Warm Communications
* Timeless Recordings

Významní umelci
---------------

|  |  |  |
| --- | --- | --- |
| * Adam F
* Alaska
* Amon Tobin
* ASC
* Appaloosa
* Aural Imbalance
* Big Bud
* Blame
* Blu Mar Ten
* Bop
* Bulb
* Commix
* D.Ridgway
* Data
 | * D-Bridge
* Doc Scott
* Eleven8
* Empire
* The Funky Technicians
* Future Engineers
* High Contrast
* Instra:mental
* June Miller
* Klute
* Lenzman
* LTJ Bukem
* Makoto
 | * Marcus Intalex
* Mutt
* Nether
* NotioN
* Nuage
* Oak
* Omni Trio
* Photek
* Progressive Future Music - PFM
* Seba
* Stray
* Source Direct
* Ultracode
 |
|

Jazzstep
--------

**Jazzstep**, tiež známy ako **jazzy jungle** alebo **jazz and bass** je podžáner drum and bassu, ktorý vznikol v roku 1995. Je to výsledok kombinácie rytmickej drum and bass štruktúry s moderným elektronickým jazz zložením.

Typické melódie tohto žánru sú charakterizované mosadznými zostavami, akustickými nástrojmi, jazzovými váhami a jazzovými rytmami. Súvisiace žánre sú intelligent drum and bass a liquid funk.

Významní umelci
---------------

* 4hero
* Roni Size
* Shapeshifter
* Solid State
* Goldie
* E-Z Rollers
* Omni Trio
* Fabio
* Peshay
* Makoto

Jazzstep skladby
----------------

* Grand Unified feat. Kadeem - Music Makes Me Feel This Way
* DJ Pulse - Planet Funk
* Carlito & DJ Addiction - Supergrass
* Roni Size - It's Jazzy
**Madison Isemanová** (\* 14. február 1997, Myrtle Beach, Južná Karolína, USA) je americká herečka známa z filmovej série *Jumanji*, v ktorej v rokoch 2017 a 2019 stvárnila postavu Bethany Walker.

Detstvo
-------

Isemanová pochádza z Myrtle Beach v Južnej Karolíne a je dcérou Susan a Johna Isemanových.

Kariéra
-------

Isemanová začala svoju hereckú kariéru v roku 2012. Hosťovala v televíznom seriály *Moderná rodina* a viac priestoru dostala v televíznom seriály *Still the King*.

V roku 2017 získala jednu z vedľajších úloh vo filme *Jumanji: Vitajte v džungli*, pričom postavu Bethany Walker si zopakovala aj v druhej časti natočenej v roku 2019. V júni 2019 mal premiéru film *Annabelle 3: Návrat*, kde si zahrala jednu z hlavných postáv.

V roku 2020 si zahrala po boku Sydney Sweeney vo filme *Nocturne*. O rok neskôr, si zahrala dcéru Katherine Heiglovej vo filme *Fear of Rain*. V rovnakom roku účinkovala v televíznom seriály *Viem, čo ste robili minulé leto*. V máji 2023 mal premiéru film *Knights of the Zodiac*, kde stvárnila postavu Atheny.

Súkromný život
--------------

V roku 2012 Isemanová odcestovala na hudobno-misijný výlet do Kene na dva týždne. Od augusta 2013 pôsobila v Myrtle Beach v rámci First United Methodist Church. Má mačku.

Iné projekty
------------

Commons
* Spolupracuj na Commons Commons ponúka multimediálne súbory na tému **Madison Isemanová**

Externé odkazy
--------------

* Madison Isemanová v Internet Movie Database (po anglicky)
* Madison Isemanová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Madison Iseman na anglickej Wikipédii.*

Autoritné údaje: * LCCN: no2019008602
* NK ČR: xx0243088
* VIAF: 4193154801903856310005
* WorldCat: lccn-no2019008602
**Svetozár Dluholucký** (\* 9. november 1940, Martin) je lekár-pediater. Pseudonym: Svetozár Traveň, Jánoš Banoš

Životopis
---------

V roku 1958-1964 absolvoval štúdium na Lekárskej fakulte UK v Bratislave, 1967 ukončil I. st. a 1970 II. st. atestácie z odboru pediatrie, 1990 CSc. doc. 1997 prof. Absolvoval pracovné pobyty v Nemecku (1991, 1993). Pôsobil na Lekárskej fakulte. Bol dekanom Fakulty zdravotníctva Slovenskej zdravotníckej univerzity v Bratislave so sídlom v Banskej Bystrici. 

UK v Martine (1964-1966) a na Lekárskej fakulte UK v Bratislave (1967-1968). Od roku 1991 pracuje na Detskej klinike IVZ v Banskej Bystrici a od roku 1993 na Fakulte ošetrovateľstva a sociálnej práce Trnavskej univerzity. Pôsobil ako krajský odborník Stredoslovenského kraja pre pediatriu Ministerstva zdravotníctva SSR (1974-1990). Jeho nástup znamenal mimoriadne dynamický rozvoj zdravotníckej starostlivosti o dieťa v kraji. Sledovaním moderných trendov odboru, originálnymi riešeniami klinických, organizačných i technologických problémov pozdvihol detské oddelenie vtedajšieho KÚNZ, dnes detskú kliniku, na špičkovú úroveň. Od roku 1998 je členom komisie pre eradikáciu poliomyelitíty Ministerstva zdravotníctva SR. Je funkcionárom a členom odborných spoločností doma i v zahraničí. Ako spoluautor prispel do zahraničnej publikácie, je spoluautorom odborných publikácií, učebníc a vysokoškolských skrípt, je autorom 2 priemyselných vzorov a 10 realizovaných zlepšovacích návrhov. Ako autor a spoluautor publikoval odborné štúdie v slovenských a zahraničných odborných časopisoch, odprednášal vyše 200 prednášok. Je autorom 18-dielneho televízneho seriálu Matka a dieťa (STV, 1994) a autorom fejtónov (pod pseudonymom) uverejňovaných v regionálnom denníku Smer.

Ocenenie
--------

* Najlepší zlepšovateľ zdravotníctva. Od roku 1993 je čestným občanom mesta Indianapolis v USA.
* 2012 - Rad Ľudovíta Štúra II. triedy - za prínos v rozvoji zdravotnej starostlivosti o dieťa.

Referencie
----------

1. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Svetozár Dluholucký**

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5871 5886
* NK ČR: nlk20000090332
* VIAF: 84810834
**InterPanter** (*Elektrická jednotka radu 660*) je elektrická jednotka od výrobcu Škoda Transportation. Je určená na regionálnu dopravu a má viacero dĺžkových variantov. Na Slovensku budú premávať iba dve varianty, konkrétne troj- a štvor-vozový.

Tieto elektrické jednotky sú konštrukčne odvodené od staršieho predchodcu RegioPanter. InterPanter slúži na dlhšie vnútroštátne trate. Je dvojsystémový 3kV DC a 25kV 50Hz AC. Interiér bol upravený tak, aby cestujúci mali väčší komfort počas časovo náročnejšej jazdy. Stále sa však ide o regionálnu dopravu.

Konštrukcia
-----------

Vozy majú veľkopriestorové spracovanie interiéru. *Skriňa vozu* je ľahkej integrálnej stavby z veľkoplošných hliníkových profilov. Riadiace vozy sú opatrené aj oceľovým kabínovým modulom, ktorý má zaisťovať odolnosť voči nárazom podľa všetkých scenárov EN 15227. Riadiaci systém umožňuje z jedného stanovišťa ovládať 4 jednotky. Takisto je tu aj možnosť rekuperácie brzdnej energie.

Náklady a prevádzkovatelia
--------------------------

Spomínanú jednotku *RegioPanter* je už istý čas vídavať pod logom ČD už od roku 2015. V 2019 však bolo ohlásené, že ZSSK objednáva 25 ks týchto jednotiek. Týchto 25 ks jednotiek dovedna stálo približne 160 miliónov eur, čo činí z tejto objednávky najdrahšiu od vzniku ZSSK v roku 2005.

Výbava
------

Tieto plne nízkopodlažné jednotky ponúkajú: klimatizovaný interiér, zásuvky 230 V, WC pre imobilných, širšie nástupné dvere 1500 mm a internet. Takisto budú mať typický červeno-biely exteriér a v interiéri bude inštalované nové vyhotovenie interiéru od ZSSK vo forme čierno-oranžových poťahov na sedačkách.

Uvedenie do prevádzky
---------------------

Podľa vyjadrení riaditeľa ZSSK by sa mali prví cestujúci odviesť v prvom polroku 2020. Jednotky budú nasadené na trate: Žilina – Trenčín, Horní Lideč – Púchov, Žilina – Čadca – Zwardoń a Žilina – Liptovský Mikuláš, kde by mali nahrádzať staré vozne: *Bdt, B, Bee60, Bdtmee* a lokomotívy radu *162, 361, 362, 363* prípadne *240*.

Externé odkazy
--------------

Elektrická jednotka radu 660 pre ZSSK na stránkach ŠKODA

Referencie
----------

1. 1 2 3   *Nové vlaky pre Žilinský kraj už ich výrobca testuje na skúšobnej trati v Čechách* [online]. Bratislava: Železničná spoločnosť Slovensko, [cit. 2020-04-19]. Dostupné online.
2. ↑  vagonweb.cz
**György Klapka** (\* 7. apríl 1820, Temešvár, dnes Rumunsko – † 17. máj 1892, Budapešť, Rakúsko-Uhorsko) bol uhorský armádny generál a politik, účastník uhorskej revolúcie v rokoch 1848/1849.

Život
-----

Narodil sa v sedmohradskom meste Temešvár, v dnešnom Rumunsku. Roku 1835 absolvoval gymnázium a následne začal študovať na vojenskej delostreleckej škole vo Viedni. Od roku 1838 príslušník habsburskej armády, kde získal dôstojnícku hodnosť. V roku 1842 sa stal členom elitnej uhorskej gardy vo Viedni.

Po vypuknutí uhorskej revolúcie sa pridal k uhorským povstalcom, podieľal sa na organizovaní uhorskej národnej armády v Pešti. Začiatkom roku 1849 nahradil vo funkcii generála Lázára Mészárosa, ktorého vojská boli porazené pri Košiciach. Velil honvédskemu zboru o sile asi 18 000 mužov operujúcom hlavne na území Horného Uhorska. Vo februári až apríli 1849 získal viacero víťazstiev nad habsburskými vojskami v bitkách pri Kápolni, Isaszegu, Vacove (Vác), Tekovských Lužanoch a Komárne.

V júli 1849, keď hlavné sily uhorskej armády odtiahli z Komárna pod vedením Artúra Görgeia bol poverený obranou Komárňanskej pevnosti. Obliehanie Komárna habsburským vojskom trvalo bez úspechu až do 23. septembra 1849. Až po preniknutí informácií o kapitulácii uhorských povstalcov pri Világoši (dnes Şiria v Rumunsku) sa za veľmi výhodných podmienok vzdal 2. októbra 1849.

Klapka následne opustil krajinu a žil niekoľko rokov v exile najprv v Anglicku, neskôr v Švajčiarsku. Neskôr sa ďalej v emigrácii spolu s Lajosom Kossuthom politicky pokúšal o získanie opätovnej samostatnosti Uhorska. Počas rakúsko-pruskej vojny bol pozvaný do Pruska aby sa podieľal na sformovaní uhorskej légie v rámci pruskej armády. Zhromaždil jednotku o sile asi 3000 mužov. Do bojov však výrazne nezasiahol a rakúske vojská boli porazené v bitke pri Hradci Králové.

Po skončení vojny mu bol umožnený návrat do Rakúsko-Uhorska a v roku 1867 bol zvolený za poslanca za Deákovu stranu.

V roku 1877 sa pokúsil o reformy v Tureckej armáde v období hroziacej vojny s Ruskom. Venoval sa aj písaniu memoárov a kníh venovaných histórii vojenstva. Zomrel v Budapešti 17. mája 1892. V Komárne mu v roku 1896 vybudovali pamätník.

Iné projekty
------------

Commons
* Spolupracuj na Commons Commons ponúka multimediálne súbory na tému **György Klapka**

Zdroje
------

* *Tento článok je čiastočný alebo úplný preklad článku György Klapka na anglickej Wikipédii.*
* Veľký, J. a kol. *Encyklopédia Slovenska* III. zväzok, K-M. Bratislava : Veda, 1979. s. 73-74.

Autoritné údaje: * BnF: 10587768x
* GND: 119316048
* ISNI: 0000 0001 1021 7092
* LCCN: nr2006011170
* NK ČR: mzk2016932807
* PIM: PIM61168
* VIAF: 15577602
* WorldCat: lccn-nr2006011170
**Interaktívne video** je druh videosekvencie, filmu alebo animácie obsahujúce interaktívne oblasti. Pomocou myši alebo klávesnice umožňuje používateľovi vykonávať voliteľné činnosti (pozastaviť obraz, zobraziť menu, prejsť na inú časť, zobraziť pomocníka atď.).

Charakteristika
---------------

Interaktívne video sa skladá zo základných častí – filmu/videosekvencie a z interaktívnej vrstvy, ktorá v sebe nesie informácie o interaktívnych oblastiach (hotspotoch), udalostiach a činnostiach, ktoré sú vyvolané ukázaním myšou, kliknutím alebo stlačením danej klávesy.
Jedným z hlavných cieľov je vzdelávanie prostredníctvom interaktívneho videa. Tieto videá sú niekedy používané spôsobom, podobným ako knihy z hľadiska vyučovacích metód. Kniha môže obsahovať pasáž, ktorú študent musí prečítať a následne obsahuje dotazník na zistenie či jej študent dostatočne porozumel. Podobne môže byť vzdelávacie interaktívne video rozdelené na viac sekcií, ktoré diváci môžu sledovať, a potom môžu odpovedať na otázky kliknutím na diaľkové ovládanie, alebo vybraním možnosti priamo kliknutím cez počítač.

Druhy interaktívnych videí
--------------------------

* *plne interaktívne videá* (umožňuje používateľovi kliknúť na každú osobu, miesto alebo objekt na videu)
* *prispôsobiteľné online interaktívne videá* (umožňuje používateľovi upraviť zložky a potom prehrať video prispôsobené týmto požiadavkám)
* *konverzačné online interaktívne videá* (umožňuje používateľovi komunikovať s videom vo forme imaginárnej jednoduchej konverzácie s postavami vo videu)
* *prieskumové online interaktívne videá* (umožňuje používateľovi pohybovať s priestorom, alebo si prehliadať určitý objekt, napr.umelecké diela z niekoľkých uhlov)
* *interaktívne video v počítačových hrách*
* *interaktívne video v kine*.

Zdroj
-----

*Tento článok je čiastočný alebo úplný preklad článku Interaktivní video na českej Wikipédii.*
**Duša človeka** je pojem z filozofie.

Podľa Hérakleita je smrteľná, materiálna a pochádza z ohňa; duša človeka je ohnivejšia než duša zvieraťa, no človek, ktorý sa opije získa tým dušu vlhkejšiu a tým sa stáva podobnejší zvieraťu.

Podľa Platóna je nesmrteľná; skončí síce svoje jestvovanie, čo sa nazýva *umieranie*, ale
vždy znovu vzniká, nezaniká nikdy. Preto je potrebné čo najzbožnejšie prežiť svoj život. Keďže je nesmrteľná a vždy znovu vzniká a keďže to všetko videla, čo je tu a čo v Háde, niet ničoho, čo by nepoznala; preto nie je čudné, že môže si spomenúť na to, čo už prv vedela. Keďže celá priroda je súrodá a duša pozná všetky veci, nič to, keď si človek spomenie iba na jednu - čo ľudia nazývajú učením sa - aby potom sám našiel všetky ostatné, ak je odvážny a neúnavný v hľadaní; lebo hľadanie a poznávanie je vlastne spomínanie

Podľa stoikov má materiálny charakter, pričom látka, ktorá túto dušu tvorí, je mimoriadne ušľachtilá ako čiastka všetko oživujúceho ohňa. Sídlom duše je srdce.

Podľa svätého Alberta Veľkého je substančná forma človeka bezprostredne pochádzajúca od Boha, čím sa odlišuje od iných duší, pochádzajúcich z uskutočnenia sa možností látky.

Podľa svätého Tomáša Akvinského je duša človeka nesmrteľná. Duša je formujúci princíp, ktorý je princípom myšlienkovej činnosti a je bytostnou formou ľudského tela. Duša je netelesná, z toho pramení aj jej nesmrteľnosť. Tomáš verí v nesmrteľnosť ľudskej individuality.

Referencie
----------

1. ↑   *Tomáš Akvinský*. [s.l.] : [s.n.], 2020-11-11. Page Version ID: 7111604. Dostupné online.

Externé odkazy
--------------

* FILIT – zdroj, z ktorého pôvodne čerpal tento článok.
**IntelliCAD** je CAD-program s natívnou podporou DWG formátu, ktorý vyvíja združenie **IntelliCAD Technology Consortium** (**ITC**) - užívateľom ho ponúkajú v rôznych obmenách, v rôznych jazykových mutáciách (vrátane slovenskej) a pod rôznymi názvami jednotliví členovia ITC. 

Komplikovaná história IntelliCAD-u siaha do 90-tych rokov, kedy ho (ako alternatívu AutoCAD-u spoločnosi Autodesk) začali pripravovať vývojári z firmy Softdesk, ktorí neskôr založili spoločnosť Boomerang. Technológiu IntelliCAD-u potom odkúpila spoločnosť Visio, prvá predávaná verzia (IntelliCAD 98) však nepriniesla očakávaný komerčný úspech a Visio pred svojím začlenením do Microsoft-u previedlo práva na program na novozaložené neziskové združenie ITC. Krátky čas bol IntelliCAD programom s otvoreným kódom a vývoj zabezpečovali členovia združenia, dnes program vyvíja profesionálny tým platený z členských príspevkov ITC. 

IntelliCAD je univerzálny CAD-program, pracuje s DWG formátom od verzie 2,5 až po aktuálnu (v súčasnosti s využitím knižníc DWGdirect od Open Design Alliance), podporuje aj mnohé pomocné súbory AutoCAD-u (napr. písma, menu či typy čiar a šrafovaní), umožňuje nahrávanie makier a programovanie nadstavieb a doplnkov v LISP-e, VBA, SDS (obdoba ADS) a najnovšie aj DRX (obdoba ARX) - cieľom vývojárov bolo vytvorenie programu čo najkompatibilnejšieho s AutoCAD-om a s užívateľským rozhraním, ktoré umožní jednoduchý prechod medzi týmito programami (podobné príkazy, menu i nástrojové lišty, podobná filozofia ovládania a práce s výkresom). Niektoré funkcie (napríklad prácu s DWG-súbormi, renderovanie, správu rastrových obrázkov či 3d modelovanie) zabezpečujú programy tretích strán. Technológia IntelliCAD-u je tiež základom pre špecializované CAD-programy.
Aktuálna verzia programu (v septembri 2015): 8.1.

Externé odkazy
--------------

* (po anglicky) Stránky združenia ITC

Zdroj
-----

* *Tento článok je čiastočný alebo úplný preklad článku IntelliCAD na anglickej Wikipédii (číslo revízie nebolo určené).*
**Svätec** alebo **svätý** (ženský rod: **svätica** alebo **svätá**) je osoba, ktorej pozemský život sa vyznačoval mimoriadnou zbožnosťou, bohumilosťou, a ktorá sa po smrti stala prostredníkom medzi ľuďmi a bohom, schopná vplývať na osudy ľudí, ochraňovať ich a pomáhať im. Svätci sú osoby uctievané najmä v katolíckej cirkvi a islame ako vzor náboženskej dokonalosti, ochrancovia veriacich, orodovníci za ich spásu, patróni povolaní, miest a pod.

Odchylne od vyššie uvedenej definície je podľa Nového zákona "svätý" každý kresťan, pretože verí, že Ježiš Kristus zomrel za jeho hriechy - teda je "v Kristovi" a prebýva v ňom Kristus. 

Súpis svätcov Katolíckej cirkvi a deň ich slávenia je uvedený v Rímskom martyrológiu.

Pozri aj
--------

* kanonizácia
* Zoznam svätcov Katolíckej cirkvi

Referencie
----------

1. ↑  FILIT – zdroj, z ktorého pôvodne čerpal tento článok.
2. ↑   *The Wycliffe Bible encyclopedia*. Chicago : Moody Press, [1975]. (2.) Christians in general are 'saints' in NT usage, and the term is common in reference to the inclusive membership of a local church ... Other references in the NT equate Christians in general with 'saints'.... All these are identified as saints because they are in Christ Jesus.. Dostupné online. ISBN 978-0-8024-9697-3. (English)
**Obsesívno-kompulzívna porucha** (iné názvy: **obsedantno-kompulzívna porucha**, **obsedantno-nutkavá porucha** ; staršie: **obsesívno** [alebo **obsedantno**]**-kompulzívna neuróza**, **nutkavá neuróza**, **obsedantná neuróza**, **obsesívna neuróza**, **anankastická neuróza**; v súčasnej angličtine: *obsessive-compulsive disorder* – skratka **OCD**) je neuróza, pri ktorej sa chorému proti vôli vtierajú do mysle rôzne obsahy, pociťuje nutkanie na rôzne úkony a konanie, ktoré sám považuje za nezmyselné alebo nesprávne (rátať dlaždice na ulici, opakovane sa vracať a kontrolovať zavretie okien, vody, zamknutie dverí, sebe alebo niekomu blízkemu škodiť na zdraví atď.). Vnútorný boj proti realizácii týchto vtieravých myšlienok vyvoláva napätie a úzkosť. Chorý sa podvoľuje nanajvýš nutkaniu na činy, ktoré považuje skôr za pozitívne (napr. prepiata pedantnosť) alebo neškodné (nutkavé pohyby ramenom, prstami ap.), nie asociálne.

Niečo iné je anankastická osobnosť (iné názvy: anankastická porucha osobnosti, obsedantno-kompulzívna porucha osobnosti, anankatiscká psychopatia).

Zdroje
------

1. 1 2 3  MKCH 10
2. 1 2 3 4  MOŤOVSKÝ, B. Obsedantno-kompulzívna porucha. In: Ambulantná terapia, 2008, roč. 6 (3): 152 – 157
3. ↑   Štandardný operačný postup pre stereotaktickú rádiochirurgiu od 1. jan. 2019
4. ↑   S. 124
5. ↑  FILIT – zdroj, z ktorého pôvodne čerpal tento článok.
6. 1 2  ČIERNY, Daniel; ČIERNA, Mária; ČIERNY, Ladislav. *Slovník medicíny nemecko-slovenský*. [Bratislava] : Kniha-Spoločník, 1995. 727 s. ISBN 80-88814-03-0. S. 686.  (Poznámka: Anankastická psychopatia je tu mylne stotožnená s obsesívnou neurózou)
7. ↑  JABLONSKÝ, E. Niekolko poznamok o podpise

* FILIT – zdroj, z ktorého pôvodne čerpal tento článok.
**Juan Rodriguez Cabrillo** (\* cca. 1499, Portugalsko  –  † 3. január 1543 západné pobrežie Spojených štátov) bol portugalský moreplavec v španielskych službách.

V roku 1520 sa plavil s Pánfilom Narvaézom do Mexika. Po vzájomných nezhodách prešiel na stranu Hernána Cortéza, s ktorým sa zúčastnil dobývania Aztéckej ríše. Od roku 1540 začal skúmať západné pobrežie Mexika. Ako prvý sa roku 1542 plavil Tichým oceánom pozdĺž Kalifornie na sever, pritom objavil záliv, kde je dnes mesto San Diego, ostrovy blízko dnešného mesta Santa Barbara a Santa Catarina. Pre veľmi zlý stav lode 3. januára 1543 zomrel na skorbut. Zvyšný členovia expedície upustili od ďalšieho postupu na sever a vrátili sa späť do Mexika.

Literatúra
----------

* H. E. Bolton: *"Spanish Expeditions in the Southwest, 1542 - 1706".* New York 1916

Zdroj
-----

* *Tento článok je čiastočný alebo úplný preklad článku Juan Rodriguez Cabrillo na českej Wikipédii.*

Externé odkazy
--------------

* Životopis Juana Rodrigueza Cabrilla (po anglicky)

Autoritné údaje: * BnF: 120669803
* GND: 131767437
* ISNI: 0000 0000 7872 523X
* LCCN: n80025760
* VIAF: 1154194
* WorldCat: lccn-n80025760
**Juan José Viamonte González** (\* 9. február 1774, Buenos Aires – † 31. marec 1843, Montevideo) bol argentínsky vojak a politik, ktorý vykonával dvakrát (1829, 1833 - 1834) funkciu guvernéra Provincie Buenos Aires. Počas jeho mandátov bol guvernér Buenos Aires fakticky najvyšším predstaviteľom Argentíny.

Životopis
---------

Narodil sa v Buenos Aires do rodiny pôvodom španielskeho vojaka a miestnej matky. Už vo veku 12 rokov začal svoju vojenskú kariéru a v rokoch 1806 a 1807 sa zúčastnil na bojoch proti Britom, ktorí obsadili Buenos Aires. V bojoch sa vyznamenal a tak bol povýšený do hodnosti kapitána. V máji 1810 bol súčasťou Cabilda, teda mestského zastupiteľstva v Buenos Aires, ktoré zvrhlo španielskeho miestokráľa, čím začala tzv. Májová revolúcia. Následne sa ako vojak zúčastnil na strane revolucionárov bojov so zástancami monarchie. V roku 1818 sa stal poslancom a v nasledujúcom období bol jedným z veliteľov armády.

Patril k zástancom centralizmu a po ich prehre s federalistami v roku 1820 musel odísť do exilu v Montevideu, z ktorého sa vrátil o rok neskôr. V roku 1826 podporil unitaristickú ústavu Bernardina Rivadaviu. Napriek tomu ešte v ten istý rok začal podporovať federalistov. Po zosadení unitaristického guvernéra Provincie Buenos Aires Juana Lavalleho 26. júna 1829 sa stal novým dočasným guvernérom, pričom už v decembri ho nahradil Juan Manuel de Rosas, ktorý bol do tejto funkcie zvolený. V novembri 1833 bol zvrhnutý vtedajší guvernér Provincie Buenos Aires Juan Ramón González de Balcarce manželkou bývalého guvernéra Rosasa a Viamonte González sa tak stal znova guvernérom. Vo funkcii zotrval do 27. júna 1834, kedy musel úrad odovzdať Manuelovi Vicentovi Mazovi. V roku 1839 bol Viamonte González znova prinútený odísť do exilu v Montevideu, kde v roku 1843 zomrel. Pochovaný je v Buenos Aires.

Referencie
----------

1. ↑   *Juan José Viamonte* [online]. todo-argentina.net, [cit. 2018-09-23]. Dostupné online.
2. ↑   *Viamonte, Juan José (1774-1843)* [online]. mcnbiografias.com, [cit. 2018-09-23]. Dostupné online.

Odkazy
------

* Životopis. po španielsky
**Futsal** (zo šp./port.; skôr staršie: **sálový futbal**) môže byť názov dvoch mierne odlišných loptových hier:

* futsal podľa pravidiel FIFA
* futsal podľa pravidiel AMF

*Poznámka k názvu: V Latinskej Amerike (a angličtine) sa hra najprv volala ekvivalentom výrazu sálový futbal, od roku 1985 ho FIFA ďalej volala sálový futbal a FIFUSA (predchodca AMF) si zaregistrovala názov "futsal" (pretože jej FIFA zakázala používať slovo futbal), neskôr však aj FIFA prešla na názov futsal a dnes teda aj FIFA aj AMF používajú primárne názov futsal (ale aj sálový futbal). Na Slovensku sa pôvodne používal primárne názov sálový futbal, najneskôr od roku 2003 (keď bol "Slovenský zväz sálového futbalu" transformovaný na "Futsal Slovakia") sa používa názov futsal.*

Symbol rozcestiaSymbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
Samung Galaxy Watch
Sony SmartWatch 2
**Inteligentné hodinky** (iné názvy: **smartwatch**, **smart watch**, **smart hodinky**) sú vstavaný systém v podobe náramkových hodiniek, ktorých funkcionalita prináša viac než len informácie o čase (alebo toho, čo mohli ponúknuť klasické mechanické hodinky). Z dnešného pohľadu ide o analógia smartfónu v podobe hodiniek, vrátane možnosti mobilného volania alebo aspoň upozorňovania na prichádzajúce správy a hovory (tieto zariadenia vstúpili na trh v roku 2013). Zo skoršieho pohľadu sem bolo možné zaradiť aj hodinky (vrátane mechanických) rozšírené o ďalšie elektronické zariadenia (sem patria aj napr. hodinky s kalkulačkou, populárne v 80. rokoch, aj staršie modely).

Kým prvé modely mohli ponúknuť len základné funkcionality ako kalkulačku, kalendár, preklady a jednoduché hry, tie moderné sú vlastne nositeľné počítače. Na väčšine inteligentných hodiniek bežia mobilné aplikácie, z toho u najnovšej generácie na mobilnom operačnom systéme a tiež fungujú ako prenosné multimediálne prehrávače – môžu obsahovať aj FM rádioprijímač a prehrávať zvukové aj audiovizuálne súbory cez slúchadlá s Bluetooth. Do remienka hodiniek môže byť zabudovaný snímač pulzu alebo prenášač vibrácií ako alternatíva k zvukovému výstupu, ktorú pocíti iba nositeľ hodiniek. Zhruba od roku 2013 sa postupne formuje trh s „náramkovými telefónmi" – zariadeniami schopnými buď upozorniť na prichádzajúce hovory na mobilnom telefóne (ak je tento v dosahu Bluetooth) alebo priamo so schopnosťou cez ne uskutočňovať a prijímať hovory, písať SMS alebo využívať dátové služby ako napríklad Twitter, Instant Messaging, prehliadanie internetu a ďalšie. Takéto zariadenia väčšinou obsahujú aj Wi-Fi prijímač, digitálny fotoaparát a kameru, čítačku pamäťových kariet, teplomer, výškomer, chronograf, prijímač GPS, dotykový displej. Existuje aj špeciálny rad športových inteligentných hodiniek, obsahujúca okrem iného snímač pulzu, akcelerometer, digitálny kompas a prijímač GPS a špeciálne navrhnuté aplikácie, ktoré môžu analyzovať a vyhodnocovať miesta nositeľa hodiniek, jeho telesnú záťaž atď.

Iné projekty
------------

Commons
* Spolupracuj na Commons Commons ponúka multimediálne súbory na tému **Inteligentné hodinky**

Zdroj
-----

*Tento článok je čiastočný alebo úplný preklad článku Chytré hodinky na českej Wikipédii.*

Autoritné údaje: * GND: 105398068X
* LCCN: sh2015001203
* NK ČR: ph999741
**Matej Grešák** (\* 31. máj 1999, Tulčík) je slovenský profesionálny futbalista, ktorý hráva na poste stredopoliara v slovenskom klube FK Železiarne Podbrezová.

Klubová kariéra
---------------

### Tatran Prešov

Grešák vyrastal v mládežníckom tíme Tatranu Prešov. V A-tíme debutoval 26. marca 2016 pri výhre 2:1 nad FK Spišská Nová Ves (Prešov vtedy pôsobil v 2. lige).

Vo Fortuna lige debutoval 10. decembra 2016 pri remíze 1:1 s FK Železiarne Podbrezová.

Za Prešov však nikdy nenastúpil v základnej zostave.

### FK Poprad

V lete 2018 prestúpil Grešák do druholigového tímu FK Poprad. Za tím debutoval 5. septembra vo štvrtom kole Slovnaft Cupu pri víťazstve 3:0 nad MŠK Spišské Podhradie. O tri dni neskôr debutoval v 2. lige pri prehre 0:2 s KFC Komárno. V sezóne 2018/19 odohral za klub 6 zápasov z toho štyri v lige. S Popradom skončil na druhom mieste v lige a klub sa predstavil v baráži o Fortuna ligu kde podľahli AS Trenčín (po prvom zápase však vyhrávali 2:0).

Svoj prvý gól za klub strelil 31. júla 2020 proti Partizánu Bardejov (prehra 1:3). Pre Grešáka to bol vôbec prvý gól medzi seniormi.

### Železiarne Podbrezová

Dňa 3. februára 2021 prestúpil v rámci 2. ligy do FK Železiarne Podbrezová. V klube debutoval 20. februára pri víťazstve 2:1 nad FC Petržalka. Prvýkrát skóroval 6. marca pri víťazstve 3:0 nad Dubnicou.

V sezóne 2021/22 vyhral s Podbrezovou 2. ligu a po troch rokoch sa vrátili do Fortuna ligy. V sezóne odohral Grešák 24 zápasov v ktorých strelil dva góly.

Štatistiky
----------

### Klubové

*K 22. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ostatné | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| Tatran Prešov | 2015/16 | 2. liga | 1 | 0 | ― | ― | 1 | 0 |
| 2016/17 | Fortuna liga | 3 | 0 | ― | ― | 9 | 0 |
| 2017/18 | 7 | 0 | ― | ― | 6 | 0 |
| Celkom | 11 | 0 | ― | ― | 11 | 0 |
| FK Poprad | 2018/19 | 2. liga | 4 | 0 | 2 | 0 | ― | 6 | 0 |
| 2019/20 | 15 | 0 | 4 | 0 | ― | 19 | 1 |
| 2020/21 | 8 | 4 | 1 | 0 | ― | 9 | 4 |
| Celkom | 46 | 1 | 10 | 0 | ― | 60 | 1 |
| FK Železiarne Podbrezová | 2020/21 | 2. liga | 11 | 1 | 2 | 0 | ― | 13 | 1 |
| 2021/22 | 24 | 2 | 2 | 0 | ― | 26 | 2 |
| 2022/23 | Fortuna liga | 29 | 0 | 3 | 0 | 1**1** | 0 | 33 | 0 |
| Celkom | 64 | 3 | 7 | 0 | 1 | 0 | 72 | 3 |
| Celkovo | 121 | 4 | 17 | 0 | 1 | 0 | 139 | 4 |

Poznámky
**1** Play-off o Konferenčnú ligu UEFA

Úspechy
-------

**FK Železiarne Podbrezová**

* 2. liga: 2020/21

Referencie
----------

1. ↑   *Pod Tatrami zavládol smútok. Popradskí futbalisti do Fortuna ligy nepostúpili* [online]. Poprad24.sk, 2019-06-01, [cit. 2023-07-22]. Dostupné online.
2. ↑   *Najnovšou posilou sa stáva Matej Grešák* [online]. FK Železiarne Podbrezová, 2021-02-02, [cit. 2023-07-22]. Dostupné online.

Externé odkazy
--------------

* Matej Grešák na transfermarkt.com
Prvou **nosnou raketou Spojených štátov** sa mala stať raketa Vanguard. Avšak po sérii neúspešných štartov ju predbehla raketa Juno I postavená na základe prieskumnej rakety Jupiter-C. 

V Spojených štátoch v 50. rokoch 20. storočia prebiehali tri paralelné vývoje a skúšky rakiet.

Atlas
-----

Pôvodne taktická balistická raketa z ktorej sa vyvinula veľmi úspešná nosná raketa, ktorá sa používa do dnes.

Delta
-----

Štandardná ľahšia nosná raketa USA. Vznikla zdokonalením rakety Thor. Je to veľmi úspešná a obľúbená raketa, ktorá sa dodnes používa. Existuje veľa druhov tejto rakety: Delta DM 19, A, B, C, C-1, D, D, E, E-1, G, J, L, M, M-6, N, N-6, 900, 1000, 2000, 3000, 2, 6925, 7925, 3, 4.

Juno I
------

Historická štvorstupňová raketa. Vyniesla na obežnú dráhu prvú americkú družicu Explorer 1.

Redstone
--------

Historická raketa, vynášala lode Mercury na suborbitálne lety.

Saturn
------

Superraketa, používaná v programe Apollo. Mala štyri modifikácie: Saturn I, Saturn II Saturn IB a Saturn V. Prvé dve slúzili na skúšky, tretia vyniesla Američanov na Mesiac.

Scout
-----

Štvorstupňová raketa, slúžila na vynášanie ľahších družíc. Dnes sa už nepoužíva.

Thor
----

Prvá spoľahlivejšia raketa USA. Existujú rôzne modifikácie tejto rakety: Thor Able (nosnosť 130 kg), Thor Ablestar (nosnosť 230 kg), Thor Agena (nosnosť 770 kg), Thorad Agena, Thor Burner, Thor Delta (predchodza rakiet Delta). Dnes sa už nepoužíva.

Titan
-----

Raketa na vynášanie ťažších nákladov. V šesťdesiatych rokoch slúžila v Programe Gemini. Modifikácie: Titan 2 (Gemini), 3A, 3B, 3C, 3D, 3E Centaur, 34D, 4, 4B, 4e. Dnes sa už nepoužíva.

Vanguard
--------

Historická trojstupňová raketa. Málo spoľahlivá, z jedenástich pokusov boli tri úspešné. Spolu z raketou Juno patrila medzi prvé americké rakety.


|  |  |
| --- | --- |
|  | Kozmonautický portál |